b'\n_START_ARTICLE_\nLiga proti epilepsiji Slovenije\n_START_PARAGRAPH_\nDru\xc5\xa1tvo Liga proti epilepsiji Slovenije je strokovno-humanitarna organizacija, ki vklju\xc4\x8duje medicinske strokovnjake s podro\xc4\x8dja epileptologije in ljudi z epilepsijo, njihove svojce in prijatelje. Njen namen je izbolj\xc5\xa1evati kakovost \xc5\xbeivljenja ljudem z epilepsijo. V okviru dru\xc5\xa1tva deluje tudi svetovalni telefon._NEWLINE_Dru\xc5\xa1tvo se vklju\xc4\x8duje v sorodna mednarodna zdru\xc5\xbeenja. Sprejeto je v \xc4\x8dlanstvo zdru\xc5\xbeenj Mednarodna liga proti epilepsiji (ILAE) in Mednarodni urad za epilepsijo (IBE)._NEWLINE_Ve\xc4\x8dkrat na leto izdajo tudi informativno publikacijo\xc2\xa0\xc2\xbb\xc5\xbdari\xc5\xa1\xc4\x8de\xc2\xab\xc2\xa0v kateri lahko sodelujejo \xc4\x8dlani z \xc5\xbeivljenjskimi izku\xc5\xa1njami in zgodbami. Prav tako so objavljeni tudi bistveni povzetki strokovnih in posvetnih sre\xc4\x8danj, razprav in posvetov._NEWLINE_Na spletnih straneh dru\xc5\xa1tva je mo\xc5\xbeno sodelovanje preko foruma, kjer se lahko vsi ki se sre\xc4\x8dujejo z epilepsijo tudi pomenijo in pregledajo posamezne nejasnosti._NEWLINE_Sre\xc4\x8danje z epilepsijo lahko olaj\xc5\xa1a tudi preprosto napisana knji\xc5\xbeica\xc2\xa0\xc2\xbb\xc5\xbdiveti z epilepsijo\xc2\xab, ki je izdana v smislu globalnega gibanja\xc2\xa0\xc2\xbbOut of shadows\xc2\xab, ki so ga skupno pri\xc4\x8deli WHO, ILAE in IBE proti stigmatizaciji in diskriminaciji vseh, ki se sre\xc4\x8dujejo z epilepsijo in predvsem za la\xc5\xbeje sprejemanje in razumevanje pri \xc5\xa1ir\xc5\xa1i javnosti.'